b"\n_START_ARTICLE_\nClub Pat\xc3\xad Vic\n_START_SECTION_\nHist\xc3\xb2ria\n_START_PARAGRAPH_\nEl Club Pat\xc3\xad Vic \xc3\xa9s un dels equips m\xc3\xa9s importants actualment de l'OK Lliga, de la qual n'ha estat subcampi\xc3\xb3 les temporades 1997-98, 2000-01 i 2015-16. Per altra banda, ha estat guanyador de la Copa del Rei en les edicions de 1999 a Alcobendas, 2009 a La Corunya, 2010 a Lloret de Mar i 2015 a Blanes, essent finalista de les edicions de 1995, 2003, 2005, 2008 i 2016. Els anys 2009 i 2010 guany\xc3\xa0 la Supercopa espanyola derrotant el FC Barcelona._NEWLINE_Internacionalment, el CP Vic es proclam\xc3\xa0 guanyador de la Copa de la CERS de 2001, derrotant al CE Noia a la final. Ha quedat subcampi\xc3\xb3 en dues ocasions: el 1994 enfront del FC Porto, i el 2013 enfront del CE Vendrell.\n_START_SECTION_\nCopa d'Europa\n_START_PARAGRAPH_\nEn la primera de les ocasions, contra el Reus Deportiu, a Bassano, domin\xc3\xa0 el partit en tot moment fins que el club reusenc empat\xc3\xa0 el partit a dos gols, quan restaven cinquanta segons per a acabar el partit. En la represa, el marcador no es va alterar i a la tanda de penals el club vigat\xc3\xa0 nom\xc3\xa9s va poder marcar un gol a difer\xc3\xa8ncia del seu rival que n'aconsegu\xc3\xad anotar dos. D'aquesta forma el Reus Deportiu aixec\xc3\xa0 el seu set\xc3\xa8 t\xc3\xadtol de la Copa d'Europa, despr\xc3\xa9s de trenta-set anys, mentre que el CP Vic quedava a les portes d'estrenar-se com a campi\xc3\xb3 de la m\xc3\xa0xima categoria europea. En la segona ocasi\xc3\xb3, contra el FC Barcelona a Valdagno, el partit no fou tant igualat com el de l'edici\xc3\xb3 anterior i el club barcelon\xc3\xad super\xc3\xa0 al vigat\xc3\xa0 per quatre gols (Adroher 21', P\xc3\xa1ez 23', Panadero 40' i Garc\xc3\xada 42') a un (Masoliver 49'). En l'edici\xc3\xb3 del 2015, celebrada novament a Bassano del Grappa el resultat fou de 4-3"